cyanic-selkie/wikianc huggingface dataset:
Ռուբիկոնի գետանցում
Գետանցում
Սվետոնիոսը նշում է նաև, որ Կեսարը գետանցման ժամանակ ասել է իր ամենահայտնի խոսքերից մեկը՝ «Վիճակը նետված է» ։ Այսօր «Ռուբիկոնն անցնել» արտահայտությունը նշանակում է վճռորոշ, անդարձ քայլ կատարել ։ Կեսարի կողմից իրականացված գետանցման հետևանքով Պոմպեոսը, երկու ապօրինի կոնսուլները՝ Գայոս Կլավդիոս Մարցելոսը և Լուցիոս Կոռնելիուս Լենտուլոս Կրուսը, և Հռոմի Սենատի մեծ մասը, վախենալով Կեսարից, փախան Հռոմից։ Իսկ Կեսարի հաղթանակը քաղաքացիական պատերազմում թույլ տվեց, որ նա հետագայում չպատժվի իր արարքի համար։
Կորալյան ամրոց
Պատմություն
Նա ավելի քան 28 տարի է ծախսում Կորալյան ամրոցը կառուցելու վրա՝ հրաժարվելով թույլ տալ, որ որևէ մեկը նախքան աշխատանքի ավարտը հետևի իրեն։ Մի շարք դեռահասներ պնդում էին, որ ականատես են եղել նրա աշխատանքին, նրանք հայտնում էին, որ նա կարողացել է կորալի մեծ բեկորները շարժել ինչպես ջրածնային փուչիկները ։ Միակ առաջադիմական գործիքը, որի մասին խոսում էր Լիդսկալնինը «հավերժական շարժիչն» էր։
Ռուբիկոնի գետանցում
Արտաքին հղումներ
Կատեգորիա:Հուլիոս Կեսար Կատեգորիա:Մ․թ․ա․ 49 Կատեգորիա:Գետանցումներ Կատեգորիա:Կեսարի քաղաքացիական պատերազմ
Կորալյան ամրոց
Պատմություն
Ի սկզբանե Լիդսկալնինը 1923 թվականին Ֆլորիդա նահանգի Ֆլորիդա Սիթիում կառուցեց մի ամրոց, որը անվանեց «Էդի տարածք»։ Նա այդ տարածքը գնել էր Ռուբեն Մոսերից, որի կինը իրեն օգնություն էր ցուցաբերել, երբ նրա մոտ տուբերկուլյոզի ևս մեկ ծանր դեպք էր ի հայտ եկել ։ Ֆլորիդա Սիթին, որը սահմանակից է Էվերգլեյդին, համարվում է Միացյալ Նահանգների ամենահարավային քաղաքը, որը չի գտնվում կղզու վրա։ Այն ժամանակ դա մի շատ հեռավոր վայր էր՝ զարգացման ցածր մակարդակով։ Ամրոցը մնաց Ֆլորիդա քաղաքում մինչև 1936 թվականը, երբ Լիդսկալնինը որոշեց տեղափոխվել և իր հետ տանել ամրոցը։ Երկրորդ և վերջնական գտնվելու վայրը ունի 28655 South Dixie Highway, Miami, FL 33033 փոստային հասցեն, որն այժմ գտնվում է Լեյժըր Սիթիի մարդահամարի արդյունքում ձևավորված ցանկի մեջ, բայց որն իրականում գտնվում է շրջանին չպատկանող տարածքում։ Ըստ որոշ հաղորդումների նա որոշում է տեղափոխվել՝ իր անձնական կյանքի գաղտնիությունը ապահովելու նպատակով, երբ քննարկումներ են սկսվում ամրոցի սկզբնական տարածքը զարգացնելու վերաբերյալ ։ Նա երեք տարի անցկացրեց Կորալյան ամրոցի մաս կազմող կառույցները 10 մղոն հեռավորության վրա (16 կմ) դեպի հյուսիս՝ Ֆլորիդա Սիթի մինչև ներկայիս գտնվելու վայրը, Ֆլորիդա նահանգի Հոմսթեդ քաղաք տեղափոխելու վրա։
Նոր տարածքը Լիդսկալինը անվանեց «Լեռնային դարպաս»՝ ի պատիվ հետևի պատի վրա կառուցված հսկայական դարպասի։ Նա շարունակեց աշխատել ամրոցի վրա մինչև իր մահը՝ 1951 թվականը։ Նոր ամրոցի մաս հանդիսացող կորալի կտորները, որոնք կապ չունեն սկզբնական կառուցման վայրից տեղափոխվածների հետ, հանվել են ամրոցի պատերից ընդամենը մի քանի մետր հեռավորության վրա գտնվող հանքից։ Լողավազանն ու հարավային պատի կողքին գտնվող փոսը քարհանքեր են։ Արևելյան և արևմտյան քարհանքերը լցվել են։
Ֆլորիդա Սիթիում Լեդրսկալինը ամրոցում շրջելու համար այցելուներից վերցնում էր տասը ցենտ, իսկ Հոմսթեդ տեղափոխվելուց հետո նա խնդրում էր քսանհինգ ցենտի չափով նվիրատվություն կատարել, բայց այցելուները լարող էին ազատ մուտք գործել ամրոց նույնիսկ եթե փող չունեին։ Առջևի դարպասի ժայռի վրա կան «Զանգը երկու անգամ տալու» նշաններ։ Նա ամրոցի աշտարակի երկրորդ հարկի իր բնակելի հատվածից իջնում էր դարպասների մոտ և սկսում էքսկուրսիան։ Նա երբևէ իրեն հարց տված որևէ մեկին չի ասել, թե ինչպես է կառուցել ամրոցը։ Նա պարզապես պատասխանել է․ «Դժվար չէ, եթե գիտես, թե ինչպես»։
Հարցին, թե ինչու է կառուցել ամրոցը Լիդսկալնինը աղոտ պատախանել է, որ դա իր «Սիրելի տասնվեցի» համար է։ Լայնորեն տարածված կարծիք կա, որ դա վերաբերվում է Ագնես Սկավստին (որին հաճախ սխալմամբ Սքաֆս են անվանում)։ Լիդսկալնինը իր «Գիրք յուրաքանչյուր տանը» հրատարակության մեջ ակնարկում է, որ իր «Սիրելի տասնվեցը» ավելի շատ գաղափար է, քան իրականություն։ Ըստ լատվիական աղբյուրի, աղջիկը գոյություն է ունեցել, բայց նրա անունն իրականում Հերմինա Լյուսիս է եղել ։
Երբ 1951 թվականի նոյեմբերին Լիդսկալնինը հիվանդացավ, առջևի դարպասի դռան վրա «Գնում եմ հիվանդանոց» գրությոմաբ ցուցանակ դրեց և ավտոբուսով մեկնեց Մայամիի Ջեքսոն հիվանդանոց։ Ինչ-որ պահի նա ինսուլտ է տարել․ կա՛մ նախքան հիվանդանոց մեկնելը, կա՛մ հիվանդանոցում։ Նա մահացել է քսանութ օր անց Պիելոնեֆրիտից (երիկամների վարակ)՝ 64 տարեկան հասակում։ Նրա մահվան վկայականում նշվում է, որ մահվան պատճառը «ուրեմիան է․ երիկամների անբավարարություն՝ վարակի և թարախակույտի հետևանքով» ։
Գույքը հետաքննելիս Լիդսկալնինի անձնական իրերի մեջ հայտնաբերվել է 3500 ԱՄՆ դոլար (համարժեք 2019 թվականի 34.475 ԱՄՆ դոլարին)։ Նա իր եկամուտը ստացել էր էքսկուրսիաների անցկացումից, տարբեր առարկաների (ներառյալ մագնիսական հոսանքների) վերաբերյալ բրոշյուրների վաճառքից և իր՝ ԱՄՆ առաջին երթուղու շինարարության համար 10 արկ (4 հա) տարածքի մի մասի վաճառքից ։ Քանի որ նա կտակ չուներ, ամրոցը դառնում է Ամերիկայում իրեն ամենամոտն ապրող ազգականի սեփականությունը (Միչիգանից իր եղբորորդին Հարի անունով) ։
Նոր տերերը այն վերածել են զբոսաշրջային տեսարժան վայրի և փոխել են «Լեռնային դարպաս» անունը «Լեռնային դարպաս զբոսայգի», իսկ ավելի ուշ՝ Կորալյան ամրոց ։
1981 թվականի հունվարին Լևինը ամրոցը վաճառել է Կորալյան ամրոց ընկերությանը՝ 175․000 ԱՄՆ դոլարով (2019 թվականի համարժեք 492.139 դոլար) ։
1984 թվականին գույքը ցուցակագրվել է ԱՄՆ-ի Պատմական վայրերի ազգային գրանցամատյանում։ Այն գրանցվել է «Լեռնային դարպաս» անվան տակ, սակայն 2011 թվականին ցանկում անունը փոխվել է «Կորալյան ամրոցի» ։
Անմիջապես ամրոցի ներսում գտնվող նշանը՝ «Նետիր 10 ցենտ» գրությամբ, Կորալյան ամրոցի սեփականությունը չէ։ Լիդսկալնինը այս նշանը պատրաստել և տեղադրել էր Ֆլորիդա Սիթիում իր նախկին գտնվելու վայրի դիմաց, երբ հոգնել էր «անվճար ցուցադրություն» կազմակերպելուց այն այցելուների համար, որանք անզգուշորեն կոտրում էին իր բույսերը։ Նշանը նվիրաբերվել է «Էդի տարածքի» սեփականատերերի կողմից և տարիներ շարունակ դրված է այստեղ։
Ամրոց
Կորալյան ամրոցի հիմքը բաղկացած է 1100 ամերիկյան տոննա (1000 տ) կշռող քարերից` պատերի, քանդակների, կահույքի և ամրոցի աշտարակի տեսքով։ Սովորաբար սխալմամբ կարծում են, որ ամրոցը պատրաստված է կորալից, սակայն այն իրականում պատրաստված է օօլիտից, որը նաև հայտնի է որպես օոլիտային կրաքար։ Օոլիտը նստվածքային ապար է, որը բաղկացած է կենտրոնացված շերտավոր կարբոնատի փոքր գնդաձև բյուրեղներից, որոնք իրենց մեջ կարող են ներառել բրածո ծովախցիի և կորալի տեղայնացված կոնցենտրացիաներ։ Օոլիտ կարելի է գտնել Ֆլորիդայի հարավարևելյան մասում՝ Փալմ Բիչի շրջանից մինչև Ֆլորիդա Քեյս ընկած հատվածում։ Օոլիտներ հաճախ հանդիպում են ընդամենը մի քանի դյուիմ վերին հողաշերտից ներքև, ինչպես, օրինակ, Կորալյան ամրոցի տարածքում։
Ութ ոտնաչափ բարձրությամբ 9 ամերիկյան տոննա (8,2 տ) կշռող պտտվող դարպասը ամրոցի ամենահայտնի կառույցն է, որի մասին խոսվել է «Որոնելով․․․» և «Անհավանական է» հեռուստատեսային հաղորդումների շրջանակում ։ Դարպասը փորագրված է այնպես, որ այն տեղավորվի պատերիից մեկ քառորդ թիզի հեռավորության սահմաններում։ Ըստ հաղորդումների, այն այնքան լավ է հարմարեցված, երեխան կարողացել է բացել մեկ մատի հպումով։ Դարպասի հիանալի հավասարակշռված առանցքի առեղծվածը և այն դյուրինությունը, որի շնորհիվ այն պտտվում էր, տևել է տասնամյակներ, մինչև որ այն 1986 թվականից դադարել է աշխատել։ Դարպասը տեղից հանելու համար անհրաժեշտ են եղել վեց մարդ և 50 ամերիկյան տոննա (45 տ) կշռող կռունկներ։ Դարպասը հանելուց հետո ինժեներներին հաջողվել է գտնե, թե ինչպես է Լիդսկալնինը կենտրոնացրել և հարմարեցրել այն։ Նա վերևից ներքև փոսեր էր փորել և տեղադրել մետաղական հորաններ։ Ժայռը հենվում էր հին բեռնատարի առանցքակալ վրա։ Հենց այս առանցքակալի էր ժանգոտման հետևանքով էր, որ դարպասը դադարել է պտտվել։ Ամբողջապես նոր առանցքակալներով և հորաններով դարպասը տեղադրվեց 1986 թվականի հուլիսի 23-ին ։ 2005 թվականին դարպասը փչացավ և նորից վերականգնվեց, սակայն, այն չի պտտվում այն նույն դյուրինությամբ, ինչ որ նախկինում։
Կորալյան ամրոցը շարունակում է մնալ հանրաճանաչ զբոսաշրջային տեսարժան վայր։ Գրքերում, ամսագրերում և հեռուստածրագրերում շահարկում են այն մասին, թե ինչպես է Լիդսկալնինը կարողացել կառուցել ամրոցը և տեղափոխել մի քանի տոննա կշռող քարեր։ Այն պնդումները, թե ոչ ոք երբևէ չի տեսել Լիդսկալնինին աշխատելիս և քարեր տեղաշարժելիս, մերժվել են։ Ինչպես հայտնում են, Օրվալ Իրվինը ականատես է եղել, թե ինչպես նա հանել քարերը և տեղադրել պատի վրա, և իր «Պարոն Չեմկարողը մահացել է» գրքում նկարագրել է մեթոդները ։ «Նեմիթ» կինոփառատոնը 1944 թվականին նկարահանեց կարճամետրաժ կինոնկար նրա աշխատանքի մասին։ Կորալյան ամրոցի կայքում նշվում է․ «Եթե որևէ մեկը Էդին հարցներ, թե նա ինչպես է տեղափոխել կորալի բեկորները, Էդը միայն կպատասխաներ, որ ինքը շատ լավ է տիրապետում քաշի և լծակի ուժի օրենքներին» ։ Նա նաև հայտարարել է, թե ինքը «հայտնաբերել է բուրգերի գաղտնիքները»՝ նկատի ունենալով Քեոփսի բուրգը ։
Արտաքին հղումներ
Կատեգորիա:Ֆլորիդա Կատեգորիա:Քանդակներ Կատեգորիա:Քարե քանդակներ Կատեգորիա:Քարե առարկաներ Կատեգորիա:ԱՄՆ-ի ազգային պատմական վայրերի գրանցիչ Կատեգորիա:Ֆլորիդայի շրջաններ
ՀՀ աշխատանքային օրենսգիրք
Հայաստանի աշխատանքային օրենսգիրք, նորմատիվ իրավական ակտ, որը կարգավորում է կոլեկտիվ և անհատական աշխատանքային հարաբերությունները, սահմանում է այդ հարաբերությունների ծագման, փոփոխման և դադարման հիմքերն, ինչպես նաև դրանց իրականացման կարգը ։
Աշխատանքային հարաբերությունների առանձին բնագավառների կարգավորման առանձնահատկությունները կարող են սահմանվել օրենքով։
Հայաստանի աշխատանքային օրենսգիրքը չի կարգավորում ուղղիչ հիմնարկներում պատիժը կրող քաղաքացիների մասնակցությամբ աշխատանքային հարաբերությունները։ Բացառություն են կազմում միայն այն հարաբերությունները, որոնք վերաբերում են աշխատաժամանակի և հանգստի ռեժիմին, աշխատանքի վարձատրությանը, աշխատողների անվտանգությանը և առողջությանը ։
Հայաստանում աշխատանքային հարաբերությունները կարգավորվում են Հայաստանի Սահմանադրությամբ, սույն օրենսգրքով, օրենքներով, այլ նորմատիվ իրավական ակտերով, ինչպես նաև այլ աշխատանքային և կոլեկտիվ պայմանագրերով։
Ստեղծման նպատակ
Հայաստանի աշխատանքային օրենսդրության ստեղծման նպատակն է սահմանել ֆիզիկական անձանց՝ Հայաստանի քաղաքացիների, ինչպես նաև օտարերկրյա պետությունների քաղաքացիների, քաղաքացիություն չունեցող անձանց և երկքաղաքացիների աշխատանքային իրավունքների և ազատությունների պետական երաշխիքները ։
Բացի այդ, նպաստել աշխատանքի բարենպաստ պայմանների ստեղծմանը և պաշտպանել աշխատողների և գործատուների իրավունքներն ու շահերը՝ հետևելով պարտականությունների կատարմանը։
Սկզբունքներ
Ինչպես Հայաստանի օրենքների մայր ժողովածուն՝ Սահմանադրությունը և մյուս առանցիկ կանոնագրքերը, այնպես էլ Հայաստանի Աշխատանքային օրենսգիրք ունի որոշակի սկզբունքներ ։
Աշխատանքային կանոնագրքի կարևորագույն սզբունքներից է աշխատանքի ազատությունը, ինչպես նաև աշխատանքի իրավունքը (որը յուրաքանչյուրն ազատորեն ընտրում է կամ որին ազատորեն համաձայնում է)։
Այս սկզբունքը կայանում է նրանով, որ յուրաքանչյուր իրավաբանական կամ ֆիզիկական անձ իրավունք ունի ընտրել իր իսկ նախընտրելի աշխատանքը՝ իր մասնագիտացման և որակավորման սահմաններում, ինչպես նաև պաշտպանելու իր աշխատանքային ազատությունը։
Հայաստանի Աշխատանքային օրենսգիրքը սահմանում է, որ ցանկացած բնույթի աշխատանքում և աշխատանքային պայմաններում արգելվում է աշխատողների կամ գործատուի նկատմամբ կիրառվող բռնությունները։
Գավրիլով Յամի շրջան
Գավրիլով Յամի շրջան (Гаврилов-Ямский муниципальный район), մունիցիպալ շրջան Ռուսաստանի Դաշնության Յարոսլավլի մարզում։
ՀՀ աշխատանքային օրենսգիրք
Սկզբունքներ
Ամենից կարևոր է աշխատանքային հարաբերությունների կողմերի իրավահավասարությունը` անկախ նրանց սեռից, ռասայից, ազգությունից, լեզվից, ծագումից, քաղաքացիությունից, սոցիալական դրությունից, դավանանքից, ամուսնական վիճակից և ընտանեկան դրությունից, տարիքից, համոզմունքներից կամ տեսակետներից, կուսակցություններին, արհեստակցական միություններին կամ հասարակական կազմակերպություններին անդամակցելուց, աշխատողի գործնական հատկանիշների հետ չկապված այլ հանգամանքներից։
Գավրիլով Յամի շրջան
Ստեղծվել է 1929 թվականին։ Վարչական կենտրոնը՝ Գավրիլով-Յամ ։
ՀՀ աշխատանքային օրենսգիրք
Սկզբունքներ
Եթե աշխատողի աշխատանքի անցնելը հաստատված է պետության կամ տեղային ինքնակառավարման մարմինների կողմից, ապա պետությունը ապահովում է աշխատողի և գործատուի աշխատանքի արդարացի պայմանների իրավունքը։
Գավրիլով Յամի շրջան
Աշխարհագրություն
Շրջանի տարածքի մակերեսը կազմում է 1120 կմ²։
Բնակչություն
2010 թվականի մարդահամարի արդյունքներով շրջանում բնակվում էր 27651 մարդ։ Բնակչության խտությունը կազմում էր 24,69 մարդ/կմ²։
ՀՀ աշխատանքային օրենսգիրք
Սկզբունքներ
Անկախ նրան, գործատուն անհատ ձեռներեց է թե պետական մարմին, գործատուն (կամ պետությունը) պարտավորվում է պարտաճանաչ կերպով հանձնել աշխատավարձը։
Գավրիլով Յամի շրջան
Արտաքին հղումներ
Կատեգորիա:Յարոսլավլի մարզ Կատեգորիա:Ռուսաստանի շրջաններ ըստ դաշնային սուբյեկտների
ՀՀ աշխատանքային օրենսգիրք
Սկզբունքներ
Գործատուների և աշխատողների՝ աշխատանքային իրավունքների և շահերի պաշտպանության համար ազատորեն միավորվելու իրավունքի ապահովումը (ներառյալ՝ արհեստակցական և գործատուների միություններ ստեղծելու կամ դրանց անդամագրվելու իրավունքը) ևս կարևոր է։ Երկու կողմերից որևէ մեկի կողմից այս կետի խախտումը կարող է հանգեցնել ֆինանսական կամ կարգապահական տույժի։
ՀՀ Աշխատանքային սահմանադրության դրույթներից են նաև այն, որ գործատուն և աշխատողը պետք է ապահովի աշխատանքային հարաբերությունների կայունությունը, կոլեկտիվ բանակցությունների ազատությունը, կոլեկտիվ և աշխատանքային պայմանագրերի կողմերի պատասխանատվությունը՝ ըստ իրենց պարտականությունների։
Կիրառման ոլորտներ
Ըստ կանանոգրքի պետությունն ապահովում է աշխատանքային իրավունքների իրականացումը՝ ՀՀ աշխատանքային օրենսգրքի և այլ օրենքների դրույթներին համապատասխան։ Աշխատանքային իրավունքները կարող են սահմանափակվել միայն օրենքով, եթե դա անհրաժեշտ է պետական և հասարակական անվտանգության, հասարակական կարգի, հանրության առողջության ու բարքերի, այլոց իրավունքների և ազատությունների, պատվի և բարի համբավի պաշտպանության համար ։
Հիմնվելով ՀՀ Արդարադատության նախարարության թիվ 3 որոշման վրա, ՀՀ աշխատանքային օրենսգիրքը սահմանում է սույն օրենսդրության կիրառման ոլորտները և նպատակները։
Կոլեկտիվ և աշխատանքային պայմանագրերի կնքման և կատարման կարգն ու պայմանները, ինչպես նաև կողմերի պատասխանատվությունը՝ ըստ իրենց պարտավորությունների ևս սահմանում է այս օրենսգիրքը։
ՀՀ Աշխատանքային օրենսգիրքը հիմնվելով ՀՀ մայր օրենքների ժողովածուի վրա սահմանում է նաև այնպիսի կարևոր դրույթներ, ինչպիսիք են աշխատանքի վարձատրության կարգն ու պայմանները, աշխատաժամանակի առավելագույն և հանգստի ժամանակի նվազագույն տևողությունը, արտոնությունների, հատուցումների, երաշխիքների նվազագույն չափը, աշխատողների առողջության պահպանման և անվտանգության ապահովման հիմնական կանոններն ու նորմերը, աշխատողների ներկայացուցիչների՝ արհեստակցական միությունների, համաժողովի կողմից ընտրված ներկայացուցիչների, ինչպես նաև գործատուների միությունների, դրանց ներկայացուցիչների իրավունքներն ու պարտականությունները, պատասխանատվությունը։
ՀՀ Աշխատանքային օրենսգրքում կան նաև դրույթներ, որոնք վերցված են Սահմանադրությունից, օրինակ՝ աշխատանքային կարգապահության ապահովման իրավական հիմքերը, նյութական պատասխանատվության պայմաններն ու չափերը, աշխատանքային օրենսդրության պահպանման նկատմամբ հսկողության և վերահսկողության իրականացման հիմնական դրույթները։
Գերատեսչական և տեղական ինքնակառավարման մարմինների` աշխատանքային իրավունքի նորմեր պարունակող ակտեր կարող են հրապարակվել միայն աշխատանքային օրենսդրությամբ նախատեսված դեպքերում ու սահմաններում ։
Իրավական ակտերի սահմանում
Գործատուներն օրենսդրությամբ սահմանված կարգով, իրենց իրավասությունների սահմաններում, կարող են ընդունել լոկալ և անհատական իրավական ակտեր։
Գործատուի ներքին և անհատական իրավական ակտերն ընդունվում են հրամանների կամ կարգադրությունների, իսկ օրենսդրությամբ սահմանված դեպքերում` այլ իրավական ակտերի տեսքով։
Եթե ներքին և անհատական իրավական ակտերը բովանդակում են դրույթներ, որոնք նվազ բարենպաստ են, քան աշխատանքային օրենսդրությամբ և աշխատանքային իրավունքի նորմեր պարունակող այլ նորմատիվ իրավական ակտերով աշխատողների համար սահմանված պայմանները, ապա նման ակտերը կամ դրանց համապատասխան մասերն իրավաբանական ուժ չունեն։
Ներքին իրավական ակտերն ընդունվում են կազմակերպության ներքին կարգապահական կանոնները, աշխատանքի (հերթափոխային) և հանգստի ժամանակացույցերը (գրաֆիկները) հաստատելու, աշխատողներին արտաժամյա աշխատանքի և հերթապահության ներգրավելու, ինչպես նաև սույն օրենսգրքով և այլ իրավական ակտերով նախատեսված դեպքերում։
Անհատական աշխատանքային հարաբերությունները կարգավորելու նպատակով գործատուն ընդունում է անհատական իրավական ակտեր։
Գործատուի ընդունած ներքին և անհատական իրավական ակտերն ուժի մեջ են մտնում այդ ակտի մասին համապատասխան անձանց պատշաճ կարգով իրազեկելու պահից, եթե այդ իրավական ակտերով այլ ժամկետ նախատեսված չէ։ Աշխատանքի ընդունման, ինչպես նաև աշխատանքային պայմանագիրը լուծելու մասին անհատական իրավական ակտի մեկ օրինակը հանձնվում է աշխատողին այն ընդունելուց հետո՝ երեք օրվա ընթացքում։
Անմիջականորեն կապված օրենքներ
Աշխատանքային օրենսդրությանը և աշխատանքային իրավունքի նորմեր պարունակող այլ նորմատիվ իրավական ակտերին համապատասխան` աշխատանքային և դրա հետ անմիջականորեն կապված հարաբերությունների կարգավորումն իրականացվում է աշխատողների և գործատուների կնքած կոլեկտիվ և աշխատանքային պայմանագրերի միջոցով։
Կոլեկտիվ և աշխատանքային պայմանագրերը չեն կարող բովանդակել այնպիսի պայմաններ, որոնք աշխատանքային օրենսդրությամբ, աշխատանքային իրավունքի նորմեր պարունակող այլ նորմատիվ իրավական ակտերով սահմանված աշխատանքային պայմանների համեմատ վատթարացնում են աշխատողի դրությունը։ Եթե կոլեկտիվ կամ աշխատանքային պայմանագրերով սահմանված պայմանները հակասում են սույն օրենսգրքին, օրենքներին, այլ նորմատիվ իրավական ակտերին, ապա այդ պայմաններն իրավաբանական ուժ չունեն։
Եթե աշխատանքային օրենսդրությունը և աշխատանքային իրավունքի նորմեր պարունակող այլ նորմատիվ իրավական ակտերն աշխատանքային հարաբերությունների կողմերին ուղղակիորեն չեն արգելում պայմանագրային կարգով ինքնուրույն սահմանել փոխադարձ իրավունքներ ու պարտականություններ, ապա պայմանագրային կարգով նման իրավունքներ և պարտականություններ սահմանելիս կողմերը պետք է առաջնորդվեն արդարացիության, ողջամտության և ազնվության սկզբունքներով։
Աշխատանքային օրենսդրության գործողության ոլորտ
Աշխատանքային օրենսդրությունը և աշխատանքային իրավունքի նորմեր պարունակող այլ նորմատիվ իրավական ակտերը տարածվում են Հայաստանի Հանրապետության տարածքում ծագած աշխատանքային հարաբերությունների վրա, անկախ նրանից, թե որտեղ է կատարվում աշխատանքը` Հայաստանի Հանրապետությունում, թե գործատուի հանձնարարությամբ՝ այլ պետությունում։
Աշխատանքային օրենսդրության և աշխատանքային իրավունքի նորմեր պարունակող այլ նորմատիվ իրավական ակտերի դրույթները ենթակա են պարտադիր կատարման բոլոր գործատուների (քաղաքացիներ կամ կազմակերպություններ) համար՝ անկախ նրանց կազմակերպական-իրավական և սեփականության ձևից։
Նավերում, օդանավերում և այլ տրանսպորտային միջոցներում իրականացվող աշխատանքների ժամանակ ծագող աշխատանքային հարաբերությունները կարգավորվում են Հայաստանի Հանրապետության աշխատանքային օրենսդրությամբ և աշխատանքային իրավունքի նորմեր պարունակող այլ նորմատիվ իրավական ակտերով, եթե այդ նավերը լողում են, կամ օդանավերը (թռչող սարքերը) թռիչք են կատարում Հայաստանի Հանրապետության դրոշի ներքո կամ նշագրված են Հայաստանի Հանրապետության զինանշանով։
Միջպետական դրույթներ
Տրանսպորտային այլ միջոցներում կատարվող աշխատանքի ժամանակ Հայաստանի Հանրապետության աշխատանքային օրենսդրությունը և աշխատանքային իրավունքի նորմեր պարունակող այլ նորմատիվ իրավական ակտերը կիրառվում են, եթե գործատուի սեփականություն հանդիսացող տրանսպորտային միջոցները գտնվում են Հայաստանի Հանրապետության դատազորության ներքո։
Եթե գործատուն օտարերկրյա պետությունն է կամ նրա դիվանագիտական ներկայացուցչությունը, օտարերկրյա կազմակերպությունը կամ օտարերկրյա անձը, ապա Հայաստանի Հանրապետության աշխատանքային օրենսդրությունը և աշխատանքային իրավունքի նորմեր պարունակող այլ նորմատիվ իրավական ակտերը տարածվում են Հայաստանի Հանրապետությունում մշտապես բնակվող աշխատողների հետ ծագած աշխատանքային հարաբերությունների վրա այնքանով, որքանով չի խախտվում դիվանագիտական անձեռնմխելիությունը։
Հայաստանի Հանրապետության աշխատանքային օրենսդրությունը և այլ նորմատիվ իրավական ակտերը չեն տարածվում օտարերկրյա գործատուների և Հայաստանի Հանրապետությունում մշտապես չբնակվող աշխատողների միջև ծագած աշխատանքային հարաբերությունների վրա, անկախ այն հանգամանքից, որ աշխատողները գործատուի հանձնարարությամբ աշխատանք են կատարում Հայաստանի Հանրապետությունում։
Եթե դատական կարգով հաստատված է, որ գործատուի և աշխատողի միջև կնքված քաղաքացիաիրավական բնույթի պայմանագրով փաստացի կարգավորվում են աշխատանքային հարաբերություններ, ապա նման հարաբերությունների նկատմամբ կիրառվում են աշխատանքային օրենսդրության և աշխատանքային իրավունքի նորմեր պարունակող այլ նորմատիվ իրավական ակտերի դրույթները։
Ձկան ափսե
Ձկան ափսե, հատուկ պատրաստված ափսե, որը ներկվում էր կարմիր սափորագրության ոճով և որի վրա հիմնականում պատկերվում էին ձկներ և տարբեր ծովային կենդանիներ`փափկամարմիններ, ծովախեցգետիններ և խեցիներ։ Հազվադեպ են պատկերումների մեջ օգտագործվել դիցաբանական արարածներ։ Այսօր գիտությանը հայտնի են մոտ 1000 ձկան ափսեներ։ Ձկան ափսեները հայտնվել են մ.թ .ա. V դարում։
ՀՀ աշխատանքային օրենսգիրք
Միջպետական դրույթներ
Քաղաքական, հայեցողական կամ քաղաքացիական պաշտոն զբաղեցնող անձանց, ինչպես նաև քաղաքացիական, օրենքով սահմանված այլ պետական (հատուկ) ծառայությունների և տեղական ինքնակառավարման մարմինների ծառայողների, ինչպես նաև Հայաստանի Հանրապետության կենտրոնական բանկի աշխատողների աշխատանքային (ծառայողական) հարաբերությունները կարգավորվում են սույն օրենսգրքով, եթե համապատասխան օրենքներով այլ բան նախատեսված չէ։
Օտարերկրյա իրավունք և միջազգային պայմանագրեր
Օտարերկրյա իրավունքը կիրառվում է Հայաստանում գոյություն ունեցող աշխատանքային հարաբերությունների նկատմամբ, եթե դա նախատեսված է Հայաստանի միջազգային պայմանագրերով կամ օրենքով։
Ձկան ափսե
Ձկան ափսեներն առաջին անգամ հայտնվել են Աթենքում մ․թ․ա․ 5-րդ դարի վերջին։ Դրանց վրա ձկները միշտ պատկերված էին փորը դեպի ափսեի ծայրը դիրքով։ Աթենքում ձկան ափսեների գունապնակը սահմանափակվում էր կարմիր կավի և սև լաքի գույներով, երբեմն`սպիտակ ներկով։ Ավելի ուշ Ստորին Իտալիայի հույները զբաղվել են բազմագույն ձկան ափսեների զանգվածային արտադրությամբ Տարանտոյում, Պեստումում, Կապուայում։ Այդ ափսեների վրա նրանք միշտ պատկերել են ձուկը՝ փորը դեպի կենտրոնում սոուսի համար նախատեսված խորությունը դիրքով։
ՀՀ աշխատանքային օրենսգիրք
Օտարերկրյա իրավունք և միջազգային պայմանագրեր
Եթե Հայաստանի միջազգային պայմանագրով սահմանված են այլ նորմեր, քան նախատեսված են սույն օրենսգրքով, ապա կիրառվում են պայմանագրի նորմերը։
Ձկան ափսե
Գրականություն
Կատեգորիա:Հին Հունաստանի արվեստ
ՀՀ աշխատանքային օրենսգիրք
Օրենսդրության կիրառում և նորմերի մեկնաբանման սկզբունքներ
Եթե աշխատանքային հարաբերություններն ուղղակիորեն կարգավորված չեն օրենքով, ապա նման հարաբերությունների նկատմամբ, եթե դա չի հակասում դրանց էությանը, կիրառվում են համանման հարաբերություններ կարգավորող աշխատանքային օրենսդրության նորմերը, որը կոչվում է օրենքի անալոգիա։
Օրենքի անալոգիայի կիրառման անհնարինության դեպքում կողմերի իրավունքները և պարտականությունները որոշվում են՝ ելնելով աշխատանքային օրենսդրության սկզբունքներից, որը կոչվում է իրավունքի անալոգիա։
Անալոգիա չի կարող կիրառվել, եթե դրանով սահմանափակվում են քաղաքացիների և իրավաբանական անձանց իրավունքները, ազատությունները, կամ նրանց համար նախատեսվում է նոր պարտավորություն կամ պատասխանատվություն, կամ խստացվում են քաղաքացիների նկատմամբ կիրառվող հարկադրանքի միջոցները և դրանց կիրառման կարգը, քաղաքացիների և իրավաբանական անձանց նկատմամբ հսկողություն ու վերահսկողություն իրականացնելու պայմաններն ու կարգը։
Հայաստանի Հանրապետության աշխատանքային օրենսդրության նորմերը պետք է մեկնաբանվեն դրանցում պարունակվող բառերի և արտահայտությունների տառացի նշանակությամբ՝ հաշվի առնելով սույն օրենսգրքի պահանջները։
Հայաստանի Հանրապետության աշխատանքային օրենսդրության նորմի մեկնաբանումը չպետք է փոփոխի դրա իմաստը։
Եթե իրավական ակտն ընդունվել է ի կատարումն կամ համաձայն նույն կամ ավելի բարձր իրավաբանական ուժ ունեցող իրավական ակտի, ապա այդ ակտը մեկնաբանվում է՝ առաջին հերթին հիմք ընդունելով ավելի բարձր իրավական ուժ ունեցող ակտի դրույթներն ու սկզբունքները։
Հայաստանի աշխատանքային օրենսդրությունը տարածվում է մինչև դրա ուժի մեջ մտնելը ծագած հարաբերությունների վրա, այսինքն՝ ունի հետադարձ ուժ միայն սույն օրենսգրքով, այլ օրենքներով, ինչպես նաև տվյալ նորմատիվ իրավական ակտով նախատեսված դեպքերում։
Հետադարձ ուժ չի կարող տրվել գործատուների կամ քաղաքացիների իրավունքները կամ ազատությունները սահմանափակող, դրանց իրականացման կարգը խստացնող կամ պատասխանատվություն սահմանող կամ պատասխանատվությունը խստացնող կամ պարտականություններ սահմանող կամ պարտականությունների կատարման կարգը սահմանող կամ խստացնող, գործատուների կամ քաղաքացիների գործունեության նկատմամբ հսկողության կամ վերահսկողության կարգ սահմանող կամ խստացնող, ինչպես նաև նրանց իրավական վիճակն այլ կերպ վատթարացնող իրավական ակտերին։
Արտաքին հղումներ
Կատեգորիա:ՀՀ օրենսգրքեր Կատեգորիա:Աշխատանքային իրավունք
Շախմատային օլիմպիադա 1956
12-րդ շախմատային օլիմպիադա, տեղի է ունեցել Մոսկվայում 1956 թվականի օգոստոսի 31-ից սեպտեմբերի 25-ը։
Թիմային միավորներ
ԽՍՀՄ
Հարավսլավիա
Հունգարիա
Արտաքին հղումներ
Կատեգորիա:1956 սպորտում
Լե Պեն
Լե Պեն (Les Pins), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 447 մարդ, բնակչության խտությունը` 21.23 մարդ/կմ²։ Բնակավայրը զբաղեցնում է 21.06 կմ² տարածք։
Աշխարհագրություն
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 85 կմ հարավ, Անգուլեմ քաղաքից` 27 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 279 աշխատունակ (15-64 տարեկան) բնակիչ, որոնցից ակտիվ էին 207-ը, իսկ ոչ ակտիվները` 72։ Ակտիվության ցուցանիշը կազմում է 74,2 %։ 207 աշխատունակ մարդկանցից աշխատել է 183 անձ (100 տղամարդ և 83 կին)։ Գործազուրկ են եղել 24 անձ (14 տղամարդ և 10 կին)։ 72 անաշխատունակներից 14-ը եղել են աշակերտներ կամ ուսանողներ, 36-ը` թոշակառուներ, իսկ 22-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տոկշակի
Տոկշակի (Токшаки), գետ Ռուսաստանում, հոսում է Բուրյաթիա հանրապետությունում։ Գետաբերանը տեղակայված է Բայկալ գետի ափում։ Գետի երկարությունը 3,2 կմ է։
Արտաքին հղումներ
Կատեգորիա:Ռուսաստանի գետեր
Սատուբա
Սատուբա (Satuba), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մասեյոյի գավառ գավառի կազմի մեջ։ Բնակչությունը կազմում է 14 584 մարդ՝ 2008 թվականի տվյալներով։ Գրավում է 42,7 կմ2 տարածք։ Բնակչության խտությունը կազմում է 282.55 մարդ/կմ2
Պատմություն
Քաղաքը հիմնադրվել է 1960 թվականին։
Աշխարհագրություն
Տեղի կլիման՝ բարեխառն, մեղմ։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Դանիլովի շրջան
Դանիլովի շրջան (Даниловский муниципальный район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Դանիլով ։
Աշխարհագրություն
Շրջանի տարածքի մակերեսը կազմում է 2230 կմ²։
Բնակչություն
2010 թվականի մարդահամարի արդյունքներով շրջանում բնակվում էր 26470 մարդ։ Բնակչության խտությունը կազմում էր 11,87 մարդ/կմ²։
Արտաքին հղումներ
Կատեգորիա:Յարոսլավլի մարզ Կատեգորիա:Ռուսաստանի շրջաններ ըստ դաշնային սուբյեկտների
Անժիկ Հակոբյան
Անժիկ Մուշեղի Հակոբյան, հայ արձակագիր, թարգմանիչ, լրագրող, Հայաստանի ժուռնալիստների, Գրողների միության անդամ (1980)։ ՀԽՍՀ վաստակավոր ժուռնալիստ (1982)։ ԽՄԿԿ անդամ 1963 թվականից։
Կենսագրություն
Անժիկ Հակոբյանը ծնվել է Լենինականում։ Ծնողները գաղթել են Կարսից։ 1947 թվականին ավարտել է Երևանի Հ. Հակոբյանի անվան դպրոցը։ 1947 թվականին ընդունել և 1952 թվականին ավարտել է Երևանի պետական համալսարանի բանասիրական ֆակուլտետի հայկական բաժինը։ 1953-1966 թվականներին աշխատել է «Ավանգարդ» թերթի խմբագրությունում՝ որպես գրական աշխատող, ապա՝ բաժնի վարիչ, 1962-1966 թվականներին՝ «Պիոներ կանչ» թերթի խմբագրությունում որպես պատասխանատու քարտուղար։ 1966-1986 թվականներին եղել է «Գարուն» ամսագրի պատասխանատու քարտուղար, ապա՝ գլխավոր խմբագրի տեղակալ, այնուհետև՝ գլխավոր խմբագիր։ Ամսագրում տպագրվել է նրա «Հիրիկը քարափների մեջ» վիպակը։ 1986-1988 թվականներին եղել է «Գրական թերթի» գլխավոր խմբագիրը ։ Կատարել է բազմաթիվ թարգմանություններ ։
Թարգմանություններ (ռուսերենից)
Դումբաձե Նոդար, Սպիտակ դրոշակներ, Երևան, «Սովետական գրող», 1978, 238 էջ։
Արտաքին հղումներ
Կատեգորիա:Հայ արձակագիրներ Կատեգորիա:Հայ թարգմանիչներ Կատեգորիա:Հայ լրագրողներ Կատեգորիա:Ռուսերենից հայերեն թարգմանիչներ
Ջուն Էդիթ Սմիթ
Ջուն Էդիթ Սմիթ կամ Ջուն Մենսֆիլդ Միլեր (իսկական անուն-ազգանունը՝ Ջուլիետ Շմերտ, ), Հենրի Միլերի երկրորդ կինն ու մուսան, որը գրողի ձևավորման վրա ունեցած իր ազդեցությամբ դարձել էր նրա «էներգետիկ համահեղինակը»։
Էմերիխ Շաֆրան
Էմերիխ Շաֆրան (Emerich Schaffran, ), ավստրիացի նկարիչ, գրաֆիկ նկարիչ, արվեստի պատմաբան, համագործակցել է Անեներբեի հետ։
Կենսագրություն
Սկզբում նա բանակում ծառայել է որպես սպա, այնուհետև նվիրվել է արվեստին և 1906-1909 թվականներին Վիեննայում սովորել է հնագիտություն ու արվեստի պատմություն, այնուհետև սովորել է Մյունխենում Հանս Լիտցմանի հետ։ Նա Վիեննայի սեցեսիայի ներկայացուցիչ էր։ 1914 թվականից Ստորին Ավստրիայի ցամաքային թանգարանի գիտաշխատող և վարող էր ։ Եղել է Առաջին աշխարհամարտի մասնակից, լուրջ վնասվածքներ է ստացել։ 1924-1946 թվականներին դասավանդել է Վիեննայում։
1930-ական թվականներին հանդիպել է Ազգային սոցիալիստական շարժման ներկայացուցիչների հետ և սկսել է հրատարակել հոդվածներ ու աշխատանքներ, որոնք նվիրված են մաքուր գերմանական արվեստին։ Նա նաև սկսել է համագործակցել Անեներբեի հետ, 1938 թվականի մայիսի 15-ին՝ անշլյուսից անմիջապես հետո, առանց Հիմլերի հրահանգների Վիեննայում բացել է գերմանական արվեստի ուսումնական և հետազոտական բաժին, որը փակվել է այդ տարվա վերջին ։ Ժամանակի ընթացքում Շաֆրանի հարաբերությունները նացիստների հետ վատթարացել են, 1943 թվականին նրան վերցվել է Վիեննայի գեստապոյի հսկողության տակ ։
1941-1948 թվականներին նա աշխատել է որպես Դորոթեում աճուրդի Վիեննայի արվեստի ոլորտի մասնագետ-խորհրդատու և հուշարձանների հարցով բյուրոյի աշխատակից։
Գրականություն
Կատեգորիա:Ավստրիացի նկարիչներ Կատեգորիա:Ավստրիացի արվեստագետներ
Վացի (փողոց)
Վացի փողոց (Váci utca), Պատմական Բելվարոշ շրջանի գլխավոր փողոցը՝ Բուդապեշտի կենտրոնում։ Համարվում է քաղաքի ամենակարևոր առևտրական փողոցը։ Հայտնի է զբոսաշրջությամբ ։ Փողոցի վրա, խանութներից բացի, նաև գտնվում են ռեստորաններ և սրճարաններ։ Փողոցի երկարությունը 1.2 կմ։
Փողոցը սկսվում է Վյորյոշմարտի հրապարակից և ավարտվում է Ֆյովամ հրապարակում։ Գնում է հյուսիս-արևմուտքից դեպի հարավ-արևելք։ Փողոցն, մեծ մասամբ, համարվում է հետևակային։
Արտաքին հղումներ
Կատեգորիա:Հունգարիա Կատեգորիա:Բուդապեշտի փողոցներ
Սյուզաննա Քեյսեն
Սյուզաննա Քեյսեն (Susanna Kaysen, ), ամերիկյան գրող, վիպասան և սցենարիստ։
Արունա Կոնե
Արունա Կոնե(Arouna Koné, ), Կոտ դիվուարացի ֆուտբոլիստ, անգլիական Էվերթոնի և Կոտ դ'Իվուար-ի ազգային հավաքականի հարձակվող։
Ակումբային
ՊՍՎ
Ուիգան Ատլետիկ
Արտաքին հղումներ
Կատեգորիա:Թուրքական Սուպեր լիգայի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Սյուզաննա Քեյսեն
Ընդհատված կյանք
Սյուզաննան իր կյանքի պատմության մասին գրել է ինքնակենսագրական՝ Ընդհատված կյանք (Girl, Interrupted) վերնագրով, որը լույս է տեսել 1993 թվականին, և որի մոտիվներով 1999 թվականին նկարահանվել է ֆիլմ, որտեղ Քեյսենի դերը կատարել է Վայնոնա Ռայդերը ։
Ընդհատված կյանք ինքնակենսագրականում 1967 թվականի ապրիլին տասնութամյա աղջիկը ինքնասպանության փորձի արդյունքում հայտվում է Բելմոնտում գտնվող Մակլինա հիվանդանոցում, որտեղ բուժվում էին Պոլլին, Սինտիան, Լիզան, Ջորջինան, Դեյզին և ուրիշներ։ Այնտեղ Սյուզաննան ծանոթանում  է Լիզա անունով  բավական ագրեսիվ մի աղջկա հետ, և նրանք ընկերանում են։ Թեև նա չի ընդունում, որ դա ինքնասպանություն է, այնուամենայնիվ նրան ախտորոշում են անձնային խանգարում։
Սյուզաննան ունենում էր տեսողական պատկերների իմաստավորման դժվարություններ։ Նա համարում էր, որ հոգեպես առողջ լինելը կեղծիք է, մտացածին մի բան, որպեսզի «առողջներն» իրենց համարեն «նորմալ»։ Նա նաև բժիշկներին հարցնում էր, թե ինչպես են նրանք բուժում հոգեկան հիվանդությունը․ ուղեղն են բուժում, թե խելքը։
Հիվանդանոցում գտնվելու ընթացքում Սյուզաննան անցել է ապաանձնավորման բոլոր փուլերով։ Երբ նրան թվում էր, թե «կորցրել է ոսկորները», կրծոտում էր մատները։  Ատամնաբուժարան գնալու մտքից անգամ խելագարության էր հասնում։ Երբ նա դուրս էր գալիս ընդհանուր անզգայացման վիճակից, նրան չէին ասում, թե ինչքան երկար է տևել նրա անգիտակից վիճակը։ Ու նա վախենում էր, որ կորցրել է ժամանակը։
Հղումներ
Կատեգորիա:Ամերիկացի կին գրողներ Կատեգորիա:20-րդ դարի ամերիկացի կին գրողներ Կատեգորիա:20-րդ դարի ամերիկացի վիպասաններ Կատեգորիա:Ամերիկացի սցենարիստներ Կատեգորիա:Ամերիկացի կին վիպասաններ
Ձեռքերը դիմադրում են նրան
«Ձեռքերը կհակադրվեն նրան» (The Hands Resist Him), ամերիկացի նկարիչ Բիլ Սթոունհեմի 1972 թվականին նկարված նկարը։ Նկարիչը նկարը պատկերել է Կալիֆոռնիայի Օքլենդ քաղաքում։
Նկարում պատկերված են տղա և աղջիկ տիկնիկներ, որոնք կանգնած են ապակե դռան ֆոնին։ Ապակու մյուս կողմում երևում են փոքր մի քանի ձեռքեր։
Գոյություն ունի նկարի հետ կապված լեգենդ։ Համաձայն այդ լեգենդի, մարդիկ, ովքեր դիտում են նկարը, սկսում են իրենց վատ զգալ, իսկ նրանց տանը տարօրինակ բաներ են կատարվում։
Նկարի ստեղծում
Հեղինակի խոսքերով, նկարում պատկերված է ինքը՝ հինգ տարեկան հասակում։ Դուռը տարանջատում է իրական աշխարհը երազների աշխարհից, իսկ տիկնիկը ուղեկցորդ է, ով ուղեկցում է տղային դեպի երազների աշխարհ։ Ձեռքերը խորհրդանշում են այլընտրանքային կյանքը և հնարավորությունները ։
Նկարն առաջին անգամ տեսել են Los Angeles Times-ի տերը և արվեստաբանը։ Այնուհետ նկարը գնել է դերասան Ջոն Մարլին։
Ազդեցությունը մարդկանց վրա
Համաձայն eBay-ում առկա տեղեկատվության, նկարը գնելուց մի քանի օր անց, Մարլին այն նետել է աղբամանի մեջ ։ Ընտանիքը, որը գտել էր այն, բերել է նկարը տուն և արդեն առաջին իսկ գիշերը չորս տարեկան երեխան վազել է ծնողների սենյակ և վախեցած բացականչել, որ «նկարի երեխաները վիճում են»։ Հաջորդ գիշերը աղջիկը վազելով եկել և ասել է, որ «նկարի երեխաները եղել են դռան ետևում»։ Հաջորդ գիշեր հայրը տեսախցիկ է դրել սենյակում, որը միանում է միայն շարժի դեպքում։ Տեսախցիկը միացել է մի քանի անգամ, սակայն որևէ երևույթ ֆիքսել հնարավոր չի եղել։
Վաճառքը eBay-ում
Նկարը 2000 թվականի փետրվարին դարձել է քաղաքային հայտնի լեգենդ և համացանցային մեմ, երբ վաճառքի է տեղադրվել eBay-ում ՝ նախապատմությամբ, թե իբր, «նկարը բնակեցված է ոգիներով» (haunted) ։
Նկարը վաճառվել է 1025 դոլարով, այն դեպքում, երբ նկարի վաճառքի նախնական գինը եղել է 199 դոլար։ Օնլայն վաճառքի էջը այցելվել է, ավելի քան 30 000 անգամ, հիմնականում միայն հետաքրքրության համար։ Գնորդը եղել է Քիմ Սմիթը, ով բնակվում էր ԱՄՆ Իլինոյս նահանգի Չիկագո քաղաքում։ Նա փնտրում էր խորհրդավոր նկար, որը կզարդարեր իր նորակառույց արվեստանոցը։ Երբ տեսել է նկարը, կարծել է, որ այն պատկերվել է 1940-ական թվականներին և կդառնա իր հավաքածուի կարևոր ցուցադրանմուշներից մեկը։
Հետագա ճակատագիր
Սմիթի հասցեին սկսեցին գալ նամակներ։ Դրանց մի մասը, ինչպես նախկինում, պարունակում էին ինքնազգացողության վատացման վերաբերյալ պատմություններ։ Կային նաև այնպիսիններ, որոնք պատմում էին, թե իբր, նկարը չար էներգիայի կուտակիչ է։ Որոշ նամակների հեղինակներ կոչ էին անում վառել նկարը։ Նկարի տիրոջը առաջարկում էին օգտվել Էդ և Լորեյն Ուորրենների ծառայություններից, ովքեր հայտնի էկզորցիստներ էին Միացյալ Նահանգներում։ Որոշ մարդիկ հիշում էին Սատիլոյի դաժան սպանությունը Կալիֆոռնիայի լեռներում։ Էքստրասենսները, ովքեր եղել էին նկարի մոտ, նշում էին, որ տեսել են տղա երեխայի։ Նրա հագին կար շապիկ և շորտեր։ Նրա քույրը միշտ եղել է ստվերում։ Թվում էր, թե նա պաշտպանում է նրան։ Նրանց կոչում էին Թոմ և Լաուրա, և նրանք ջրի կաթիլի պես նման էին նկարում պատկերված երեխաներին ։
Ավելի ուշ, Բիլ Սթոունհեմը պատկերել է նկարին հակադիր «Դիմադրություն եզրին» նկարը ։
Արտաքին հղումներ
Կատեգորիա:Քաղաքային լեգենդներ Կատեգորիա:1972 նկարներ Կատեգորիա:Ամերիկայի արվեստ
Մարիա Ակիմովայի դիմանկարը
Մարիա Ակիմովայի դիմանկարը, ռուս նկարիչ Վալենտին Սերովի 1908 թվականին ստեղծած նկարը, որը գտնվում է Հայաստանի ազգային պատկերասրահում ։
Նկարագրություն
Մարիա Ակիմովան (Ակիմյանց) եղել է Ռուսական կայսրության մայրաքաղաքի բոհեմի ներկայացուցիչներից և աննկատ չի մնացել Վալենտին Սերովի տեսադաշտից։ Նա եղել է մոսկվայաբնակ հայ անվանի մեծահարուստ բարերար Անանովներ Հովհաննես Անանով-Հովնանյանի թոռն, ով հայտնի էր իր բարեգործություններով, հատկապես կրթության ոլորտում։ Մոսկվայում կառուցած փողոցներից մեկը կրում է նրա անունը՝ Անանևսկի նրբանցք (Ананевский переулок)։
1908 թվականին վրձնած ու 1909 թվականի սկզբին Ռուսաստանի նկարիչների միությունում ցուցադրված «Մարիա Ակիմովայի դիմանկարը» համարվում է Վալենտին Սերովի գլուխգործոցներից մեկը։ Դիմանկարը տարբեր ցուցահանդեսներում ներկայացվելուց հետո հայտնվել է Մարիայի և մոր՝ Վարվառայի մոտ։ Նրանք մերժել են տարբեր պատկերասրահների, այդ թվում՝ Տրետյակովյան պատկերասրահում դիմանկարին հաստատուն տեղ տալու առաջարկը։ Հաջորդը առաջարկ-խնդրանքը եղել է Հայաստանի կառավարությունից՝ Վալենտին Սերովի աշխատանքը 8000 ռուբլով գնելու վերաբերյալ։ Առաջարկ-խնդրանքը գայթակղիչ է եղել արդեն նյութական դժվարություններ կրող մոր և դստեր համար, բայց նրանք բարձրարժեք այս դիմանկարը նվիրել են իրենց նախնիների երկրին, նրա գլխավոր ցուցասրահին։
Ռուկավիշնիկովի տուն
Ռուկավիշնիկովի տուն (Дом Рукавишникова), XIX դարի առանձնատուն Մոսկվայում։ Հասցեն` Բոլշայա Նիկիտսկայա փողոց, տուն 41։
Պատմություն
Տնատիրության տիրապետման պատմությունը սկսվում է XVIII դարի կեսերից. Բեզսոնովների դաստակերտի մեծ հողատարածքում 1757 թվականի հատակագծում պատկերված է կիսանկուղով մեկհարկանի քարե ապարանք։ 1812 թվականի հրդեհից փրկված տունը 1830 թվականին պետական խորհրդական Ն. Ա. Սիմոնովի դուստրը վերնակառուցել է կիսահարկով։ 1876 թվականին հողակտորը հերթական անգամ բաժանվել է. նրա արևմտյան մասը տիրուհին` կոլեգիալ քարտուղար Ե. Դ. Վիկուլինի կինը, վաճառել է Ռուկավիշնիկովների վաճառականների տոհմի հիմնադիր Վասիլի Նիկիտիչ Ռուկավիշնիկովին։ Հողամասը ձևակերպվել է նրա կնոջ` Ելենա Կուզմինիչնայի անունով, որը նույն թվականին Ա. Ս. Կամինսկու նախագծով տունը վերակառուցելու վերաբերյալ խնդրագիր է ներկայացրել։ Վերնակառուցելով երկրորդ հարկը և հյուսիսային կողմից կցակառուցելով ելուն` Կամինսկին նաև էապես փոխել է ճակատի ճարտարապետական դիմագիծը «իրեն բնորոշ էկլեկտիկ ձևով` օգտագործելով մոսկովյան նեոբարոկկոյի թեմաներ»։
Այստեղ ապրած Կ. Վ. Ռուկավիշնիկովը հաճախ անցկացնում էր Ռուսական երաժշտական ընկերության վարչության մոսկովյան բաժանմունքի ժողովներ։
Ռուս-ճապոնական պատերազմի ժամանակ ամբողջ երկրորդ հարկը վերածվել է վիրաբուժական հիվանդանոցի, որը հետագայում վերակահավորվել է «Ե. Ն. Ռուկավիշնիկովայի վիրաբուժարանի» ։
Խորհրդային տարիներին տունը մինչև 1960 թվականը եղել է Մոսկվայի առողջապահության բաժնի վարույթում, այնուհետև հանձնվել է դիվանագիտական ներկայացուցչություններին։ Այժմ այստեղ է գտնվում Մյանմայի դեսպանությունը։
Աղբյուրներ
Կատեգորիա:Մոսկվայի շենքեր և կառույցներ
Էնրիկո Ալբանեզե
Կենսագրություն
Էնրիկոն ծնվել է 1834 թվականի մարտի 11-ին, Իտալիայի Պալերմո քաղաքում։ Ուսումնասիրել է բժշկություն Ֆլորենցիայում՝ Ռեմոլիի ղեկավարությամբ։
1855 ստացել է բժշկության դոկտորի աստիճան, 1858 թվականի ընդգրկվել է Պալերմոյի համալսարանի անատոմիայի բաժնի ասիստենտ, որիտեղ ավելի ուշ նշանակվում վիրաբուժության պրոֆեսոր և գլխավորում էր համալսարանական կլինիկան։
Նա եղել է Ջուզեպպե Գարիբալդիի վիրաբույժը և մասնակցել 1860 թվականի, 1866 թվականի և 1867 թվականի արշավներին։ Տպագրել է «Պրակտիկ վիրաբուժության նշումներ» (Notizie di chirurgia pratica, Պալերմո, 1869), «Պալերմո թագավորական համալսարանի վիրաբուժական կլինիկա» (Clinica Chirurg, della R. universitа di Palermo, Պալերմո, 1871)։
Երկար տարիներ ընթացքում նա տպագրել է մասնագիտական թերթում (Gazz. clinica dello spedale civico di Palermo), որտեղ տպագրվել են իր աշխատանքներից շատերը։
Մահ
Էնրիկո Ալբանեզեն մահացել է 1889-ի մայիսի 5-ին, Իտալիայի Նեապոլ քաղաքում։ Նա հուղարկավորված է Պալերմո քաղաքի Սուրբ Մարիամի և Հիսուսի գերեզմանոցի դամբարանում։ Իր հայրենի քաղաքի փողոցներից մեկը կոչվել է նրա պատվին և այնտեղ տեղադրվել է վիրաբույժի կիսանդրին։ Բացի այդ, սիցիլիական մի հիվանդանոց կրում է իր Ալբանեզե անունը։
Մատենագրություն
Կատեգորիա:Իտալացի բժիշկներ
Մարինա Մելիա
Մարինա Մելիա (Марина Ивановна Ме́лия, 1975 թվականից մինչև 1984 թվականը հայտնի է եղել որպես Ֆրոլովա, ), ռուս և խորհրդային հոգեբան, հոգեբանական գիտությունների թեկնածու (1978), պրոֆեսոր (1991), «Վեդոմոստի» թերթում սյունակի հեղինակ, Forbes, Harvard Business Review, «Հոգեբանության հարցեր», «Փաստարկներ և փաստեր», «Մեր հոգեբանություն» և այլ ամսագրերում հոդվածների հեղինակ։ «Բիզնեսը հոգեբանություն է» բեսթսելլերի հեղինակն է։
Կենսագրություն
Մարինա Մելիան ծնվել է 1948 թվականի հունվարի 3-ին Մոսկվայում՝ ուռուցքաբան բժշկի և զինվորականի ընտանիքում: Փորձ ստանալու համար մինչ բժշկական ինստիտուտ ընդունվելը 15 տարեկանում սանիտար է աշխատել մոսկովյան քաղաքային 81-րդ հիվանդանոցի ծանր հիվանդաների համար թերապևտիկ բաժանմունքում։ 1965 թվականին ոսկե մեդալով ավարտել է դպրոցը, ընդունվել Ն. Ի. Պիրոգովի անվան Ռուսաստանի ազգային հետազոտական բժշկական համալսարան: Մասնագիտորեն զբաղվել է սպորտով, ստացել է դահուկավազքի ԽՍՀՄ սպորտի վարպետի, միջազգային կարգի հեծանվասպորտի ԽՍՀՄ սպորտի վարպետի կոչումներ, ուսումը շարունակել է Լենինի ֆիզկուլտուրայի ինստիտուտում, որն ավարտել է 1971 թվականին՝ «սպորտի հոգեբանություն» մասնագիտությամբ։
Գործունեություն
1972-1978 թվականներին աշխատել է Ռուսաստանի ֆիզկուլտուրայի պետական ակադեմիայի մանկավարժության ամբիոնում՝ պրոֆեսոր Իրինա Ռեշետենի ղեկավարությամբ: 1978 թվականին նույն համալսարանում «Սոցիալական հոգեբանություն» մասնագիտությամբ պաշտպանել է թեկնածուական դիսերտացիա՝ ստանալով հոգեբանական գիտությունների թեկնածուի գիտական աստիճան։ Հետազոտությունները կատարվել են ընդհանուր և մանկավարժական հոգեբանության ինստիտուտի լաբորատորիայում՝ ըստ Արթուր Պետրովսկու խմբերի և կոլեկտիվների ստրատոմետրիկ հայեցակարգի՝ ԽՍՀՄ մարզական հավաքականների ուսումնասիրության միջոցով։ Մոսկվայում 1980 թվականի Օլիմպիական խաղերին նախապատրաստվելու ժամանակ դոցենտ Մարինա Ֆրոլովան աշխատել է հեծանվասպորտի համալիր գիտական խմբի կազմում։ 1991 թվականից եղել է Մոսկվայի ֆիզկուլտուրայի ինստիտուտի պրոֆեսոր։ Ղեկավարել է ֆիզկուլտուրայի համամիութենական գիտահետազոտական ինստիտուտի սպորտի հոգեբանության լաբորատորիան, ղեկավարել է ԽՍՀՄ-ում սպորտի հոգեբանական ծառայությունը, դասավանդել է, եղել հոգեբանության ֆակուլտետի դեկան:
Կոոպերատիվ շարժման սկզբում Մարինա Մելիան Վլադիմիր Ստոլինի և Մոսկվայի պետական համալսարանի մի խումբ հոգեբանների հետ այդ համալսարանում հիմնադրել է «Ինտերակտ» հոգեբանական կոոպերատիվը, որի տնօրենն է եղել 1987-1989 թվականներին։ ԽՍՀՄ տարածքում առաջին կոոպերատիվներից մեկն էր, որ առաջարկում էր հոգեբանական և բիզնես թրեյնինգների ծառայություններ, ինչպիսիք են՝ հանրային ելույթների արվեստը, բանակցությունների, խորհրդակցությունների անցկացումը, իմիջի, ընկերության զարգացման ռազմավարության վրա աշխատանքը։
Հետագայում հանդես է եկել որպես համահիմնադիր և դարձել ԷԿՈՊՍԻ (1989-1991) խորհրդատվական ընկերության տնօրեն, RHR International/Ecopsy (1991-1998) խորհրդաային-ամերիկյան խորհրդատվական ընկերության համահիմնադիր և գլխավոր տնօրեն։ Հոգեբանական աշխատանքի բնագավառն ընդլայնել է մինչև կազմակերպությունների հատկացումը, անհատական հոգեբանական հատկացումը, յուրաքանչյուր կոնկրետ ընկերության համար ծրագրեր մշակող ընկերությունների առաքելության և ռազմավարության վերաբերյալ սեմինարների անցկացումը։ Խորհրդակցություններ են անցկացվել տարածաշրջանային մասնաճյուղերի կայացման, կառույցի մշակման, թոփ-մենեջերների միջև փոխգործակցության, հորիզոնական կապերի, կադրերի գնահատման և այլ ծառայությունների համար։
Մարինա Մելիայի հոդվածներում և գրքերում գիտական‐հոգեբանական ռեֆլեքսիայի առարկա են հանդիսանում ամենատարբեր հարցեր, ինչպես բիզնեսը, այնպես էլ կյանքը՝ ռեստորանային բիզնեսի առանձնահատկություններից մինչև երեխաների դաստիարակության խնդիրներ, մարդկանց մանիպուլյացիայի տեխնոլոգիաներից մինչև կարիերայի աստիճաններով հաջող առաջ շարժվելու մեթոդները։ Harvard Business Review հրատարակչության «Ինչպես գլուխը պայծառ պահել, երբ լվանում են մեր ուղեղը» հրապարակման մեջ Մարինա Մելիան պնդում է, որ վաճառքի աճի նպատակով ընկերությունները գովազդներում փորձում են լսարանի մոտ վախ առաջացնել, որից ազատվելու ցանկությունը մարդկանց ստիպում է ձեռք բերել գովազդվող ապրանքներ, «Գլխավորը՝ կերակրելն ու քնեցնելն է։ 4 առասպել երեխայի կյանքի առաջին տարվա մասին» աշխատանքում նկարագրված են այն պատճառները, որոնց համար Սիլիկոնային հովտում ՏՏ ընկերությունների որոշ սեփականատերեր երեխաներին սովորեցնում են դպրոցներում, որտեղ ընդհանրապես համակարգիչներ չկան, իսկ «Ընտանեկան կյանքի հրաշքը» հոդվածը կարդալուց հետո կարելի է իմանալ հոգեբանի կարծիքով ընտանեկան երջանկության յոթ պայմանների մասին։ Մարինա Մելիայի խոսքերի համաձայն՝ նա հաճախ է անդրադառնում Կարլ Ռոջերսի, Աբրահամ Մասլոուի, Վիկտոր Ֆրանկլի, Էրիկ Բերնի, Էրիխ Ֆրոմի աշխատանքներին, որոնց փորձը հիմնարար է համարում։
Ընտանիք
Մարինա Մելիան ունի երեք երեխա՝ Ալեքսեյ՝ պատմաբան և լուսանկարիչ, Իլյա՝ ձեռնարկատեր, Մարինա՝ հոգեբան, 2011 թվականից ՄՄ-կլաս ընկերության գլխավոր տնօրեն, 2016 թվականից «Ավանգարդ» բանկի տնօրենների խորհրդի անդամ։
Ընտրյալ հրապարակումներ
Մարինա Մելիան «Վեդոմոստի» թերթում սյունակագիր է, Forbes, Harvard Business Review, «Հոգեբանության հարցեր», «Փաստարկներ և փաստեր», «Մեր հոգեբանություն» և այլ ամսագրերում հոդվածների հեղինակ։
Արիկուր
Արիկուր (Harricourt), համայնք Ֆրանսիայի Շամպայն-Արդեն մարզի Արդեններ գավառում ։
Աշխարհագրություն
Գտնվում է Փարիզ քաղաքից 200 կմ արևելք, Շալոն ան Շամպայն քաղաքից 70 կմ հյուսիս-արևելք, Շառլվիլ Մեզիեր քաղաքից 45 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 23 աշխատունակ (15-64 տարեկան) բնակիչ, որոնցից ակտիվ էին 19-ը, իսկ ոչ ակտիվները` 4։ Ակտիվության ցուցանիշը կազմում է 82,6 %։ 19 աշխատունակ մարդկանցից աշխատել է 17 անձ (8 տղամարդ և 9 կին)։ Գործազուրկ են եղել 2 անձ (1 տղամարդ և 1 կին)։ 4 անաշխատունակներից 1-ը եղել են աշակերտներ կամ ուսանողներ, 2-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Լյուբիմի շրջան
Լյուբիմի շրջան (Любимский муниципальный район), մունիցիպալ շրջան Ռուսաստանի Դաշնության Յարոսլավլի մարզում։
Ստեղծվել է 1929 թվականին։ Վարչական կենտրոնը՝ Լյուբիմ ։
Բնակչություն
2010 թվականի մարդահամարի արդյունքներով շրջանում բնակվում էր 12448 մարդ։ Բնակչության խտությունը կազմում էր 6,35 մարդ/կմ²։
Արտաքին հղումներ
Կատեգորիա:Յարոսլավլի մարզ Կատեգորիա:Ռուսաստանի շրջաններ ըստ դաշնային սուբյեկտների
Մոնսերատ Մարտի
Մոնսերատ Մարտի ի Կաբալյե (կատալոներեն և իսպաներեն՝ Monserrat Martí  ), հայտնի է նաև Մոնտսիտա (Montsita) անունով — իսպանացի օպերային երգչուհի (սոպրանո),  համբավավոր երգչուհի Մոնսերատ Կաբալյեի և երգիչ Բեռնաբե Մարտիի (Bernabé Martí) դուստրը։
Կենսագրություն
Պատանեկան տարիներին Մոնսերատ Մարտին երազել ու ջանացել է դառնալ բալետի պարուհի, սակայն ծնկի վնասվածքը հարկադրել է նրան փոխել մասնագիտությունը։